text: Kørestolsbrugere i klemme
  02 marts 2012 kl. 13.19
  Kørestolsbrugere i Sønderjylland har i årevis været henvist til at køre til Vojens eller Sønderborg for at kunne komme med toget. Det vil borgmestrene i fire sønderjyske kommuner nu have lavet om.
  Stationen i Rødekro er en af handicapfælderne.
  Det er nærmest umuligt at komme med toget, hvis man er kørestolsbruger.
  Der mangler ganske enkelt en elevator.
  Formanden for Danske Handicaporganisationer i Aabenraa Erik Berg er forarget over, at forholdene for kørestolsbrugere er så ringe, og han håber, at der meget snart etableres en elevator på stationen.
  Og - den kommer måske.
  Regeringen har en halv milliard kroner til at forbedre forholdene for den kollektive trafik, og nogle af de penge vil borgmestrene i Aabenraa, Vojens, Sønderborg og Tønder have fat i.
  